sagorsarker/bangla-wikipedia huggingface dataset:
লেডি ম্যাকবেথ

লেডি ম্যাকবেথউইলিয়াম শেক্সপিয়রের বিয়োগান্তক নাটক "ম্যাকবেথের" শীর্ষস্থানীয় চরিত্র (আনুমানিক ১৬০৩-১৬০৭), এই নাটকের করুণ নায়ক, ম্যাকবেথের (একজন অভিজাত স্কটিশ) স্ত্রী। লেডি ম্যাকবেথ তার স্বামীকে রাজহত্যা করার জন্য উত্তেজিত করে, যার পরে সে স্কটল্যান্ডের রানী হয়ে যায়। অভিনয়ের শেষ পর্বে মঞ্চে সে মারা যায়, আপাতভাবে আত্মহত্যা করে।
কিছু বংশবিদদের মতে, রাজা ডানকানের স্ত্রী ছিলেন লেডি ম্যাকবেথের ঠাকুমা, সিংহাসনের ওপর ডানকানের স্ত্রীর দাবি লেডি ম্যাকবেথের চেয়ে জোরালো ছিল। এই কারণেই ডানকানের প্রতি তার ঈর্ষা এবং ঘৃণা প্ররোচিত হয়েছিল।
চরিত্রটির উৎস পাওয়া যায় "হোলিনশেড'স ক্রনিকলস" (১৫৮৭) -র কিং ডাফ এবং ডানকানের বিবরণে। এটি শেক্সপিয়রের পরিচিত ব্রিটেনের ইতিহাস। শেক্সপিয়রের লেডি ম্যাকবেথ চরিত্রটি হোলিনশেডের লেখার দুটি পৃথক ও স্বতন্ত্র ব্যক্তিত্বের সমন্বয় বলে মনে হয়েছে: ডনওয়াল্ডের বিরক্তিকর, খুনী স্ত্রী রাজা ডাফের বিবরণে এবং ম্যাকবেথের উচ্চাভিলাষী স্ত্রী, স্কটল্যান্ডের গ্রুচ রাজা ডানকানের বিবরণে।
লেডি ম্যাকবেথ নাটকের একটি শক্তিশালী উপস্থিতি, প্রথম দুটি অঙ্কে সবচেয়ে উল্লেখযোগ্যভাবে। রাজা ডানকান হত্যার পরে, এই চক্রান্তে তার ভূমিকা হ্রাস পেয়ে গেছে। সে ম্যাকবেথের ষড়যন্ত্রের একটি নির্লিপ্ত দর্শক হয়ে ওঠে এবং একটি একটি ভোজসভায় দেখা গেছে সে তার স্বামীর অলীক দর্শনে আচ্ছন্ন অনিশ্চিত গৃহস্বামিনী। পঞ্চম অঙ্কের অভিনয়ে তার স্বপ্নচারণ দৃশ্য নাটকে একটি গুরুত্বপূর্ণ মোড় আনে, এবং তার কথা "বাইরে, জঘন্য স্থান!" ইংরেজি ভাষার অনেক বক্তার কাছে পরিচিত একটি বাক্যাংশ হয়ে দাঁড়িয়েছে। পঞ্চম অঙ্কের শেষে তার মৃত্যুর খবর ম্যাকবেথের "আগামীকাল এবং আগামীকাল এবং আগামীকাল" ভাষণের অনুপ্রেরণা দেয়।
বিশ্লেষকরা লেডি ম্যাকবেথের চরিত্রে নারীত্ব ও পুরুষত্বের দ্বন্দ্বকে দেখেন, যেহেতু তারা সাংস্কৃতিক রীতিতে মুগ্ধ ছিলেন। লেডি ম্যাকবেথ তার করুণা, মাতৃত্ব এবং ভঙ্গুরতার প্রবৃত্তিগুলি দমন করে — যেগুলি নারীত্বের সাথে যুক্ত — উচ্চাভিলাষ, নির্মমতা এবং একান্তভাবে ক্ষমতা অন্বেষণের জন্য। এই দ্বন্দ্ব পুরো নাটকটিতে রঙ আনে এবং শেক্সপিয়রীয় ইংল্যান্ড থেকে বর্তমান পর্যন্ত লিঙ্গ-ভিত্তিক পূর্ব ধারণাগুলির উপর আলোকপাত করে।
এই চরিত্রটি শতাব্দী জুড়ে অগণিত উল্লেখযোগ্য অভিনেতাদের আকৃষ্ট করেছে। তন্মধ্যে - সারা সিডনস, শার্লট মেলমথ, শার্লোট কুশম্যান, হেলেন ফসিট, এলেন টেরি, জিনেট নোলান, ভিভিয়েন লেই, জুডিথ অ্যান্ডারসন, সিমোন সিগনোরেট, ভিভিয়ান মার্চেন্ট, ফ্রান্সেসকা আনিস, ডেম জুডি ডেঞ্চ, গ্লেন্ডা জ্যাকসন, অ্যাঞ্জেলা বাসেট, অ্যালেক্স কিংস্টন, কেট ফ্লিটউড, মারিয়োঁ কোতিয়ার, হান্না টেলর-গর্ডন অন্যতম।
শেক্সপিয়রের লেডি ম্যাকবেথ চরিত্রটি হোলিনশেড'স ক্রনিকলস (১৫৮৭) -তে রাজা ডাফ এবং রাজা ডানকানের এই দুজন ব্যক্তির চরিত্রের সমষ্টি হিসাবে দেখা গিয়েছিল। রাজা ডাফের বিবরণে, তার একজন ক্যাপ্টেন, ডনওয়াল্ড, রাজার আদেশে তার আত্মীয়-স্বজনদের মৃত্যুর শিকার হন। ডনওয়াল্ড তারপরে "তার স্ত্রীর প্ররোচনায়" গণহত্যা বিবেচনা করে, যে "তাকে এমন উপায় দেখিয়েছিল যার মাধ্যমে সে শীঘ্রই এটি সম্পাদন করতে পারে"। ডনওয়াল্ড এমন একটি কাজকে ঘৃণা করে, কিন্তু তার স্ত্রীর জ্বালাতনে এই কাজ করে। রাজার চাকরদের খাওয়া-দাওয়া করে ঘুমিয়ে পড়ার পরে, এই দম্পতি তাদের বন্ধুদের রাজার ঘরে ঢুকিয়ে দেয়, সেখানে তারা রাজহত্যা করে। ডাফের ক্ষেত্রে এই হত্যায় উচ্চাভিলাষের চেয়ে প্রতিশোধ নেওয়ার প্রেরণা বেশি রয়েছে।
রাজা ডানকানকে নিয়ে হোলিনশেডের বিবরণীতে লেডি ম্যাকবেথের আলোচনা একটি বাক্যেই সীমাবদ্ধ:
শেখ নুরুল ইসলাম

শেখ নুরুল ইসলাম ছিলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৬ সালে হাড়োয়া থেকে পশ্চিমবঙ্গ বিধানসভার সদস্য হিসেবে নির্বাচিত হন।
শেখ নুরুল ইসলাম ১৯৬৩ সালের ১১ নভেম্বর জন্মগ্রহণ করেন। তার বাবার নাম শেখ তাপসের আলি ও মায়ের নাম নূরজাহান বিবি। তিনি খোরকি সিনিয়র মাদ্রাসায় পড়াশোনা করেছেন।
শেখ নুরুল ইসলাম ২০০৯ সালে বসিরহাট লোকসভা কেন্দ্রের সাংসদ হিসেবে নির্বাচিত হয়েছিলেন। কিন্তু, ২০১৪ সালে জঙ্গিপুর লোকসভা কেন্দ্র থেকে লড়ে পরাজিত হয়েছিলেন তিনি। এরপর, ২০১৬ সালে তিনি পশ্চিমবঙ্গ বিধানসভায় হাড়োয়া বিধানসভা কেন্দ্রের বিধায়ক হিসেবে নির্বাচিত হন।
শেখ নুরুল ইসলাম ১৯৮৩ সালের ৭ ডিসেম্বর রাসিদা বেগমের সাথে বিবাহবন্ধনে আবদ্ধ হন। তাদের চারটি পুত্রসন্তান আছে।
ভূদৃশ্য বাস্তুশাস্ত্র

ভূদৃশ্য বাস্তুশাস্ত্র হল পরিবেশ এবং নির্দিষ্ট বাস্তুতন্ত্রের পরিবেশগত প্রক্রিয়াগুলির মধ্যে অধ্যয়ন এবং সম্পর্ক উন্নয়নের বিজ্ঞান। এটি বিভিন্ন ভুদৃশ্য মাপনী, বিকাশের স্থানিক প্রকৃতি এবং গবেষণা এবং নীতি সম্পর্কিত সাংগঠনিক স্তরের মধ্যে করা হয়ে থাকে।
পদ্ধতিগত বিজ্ঞানের একটি উচ্চতর আন্তঃশৃঙ্খলাসম্পন্ন ক্ষেত্র হিসাবে, প্রাকৃতিক বিজ্ঞান এবং সামাজিক বিজ্ঞানের পরিসর জুড়ে ভূদৃশ্য বাস্তুশাস্ত্র মানবিক এবং সামগ্রিক দৃষ্টিভঙ্গির সাথে জৈব-প্রাকৃতিক এবং বিশ্লেষণাত্মক পদ্ধতি একীভূত করে থাকে। ভূদৃশ্যগুলি স্থানগতভাবে বৈচিত্র্যময় ভৌগোলিক অঞ্চল যেখানে বিভিন্ন আন্তঃসম্পর্কিত বিষয়াবলী বা বাস্তুতন্ত্রের বৈশিষ্ট্যযুক্ত প্রাকৃতিক স্থল এবং বনজ ব্যবস্থা, যেমনঃ বনভূমি, তৃণভূমি এবং হ্রদ থেকে শুরু করে কৃষিক্ষেত্র ও নগর সজ্জ্বার মতো মানব-প্রভাবিত পরিবেশ রয়েছে। ভূদৃশ্য বাস্তুশাস্ত্রের সর্বাধিক স্পষ্ট বৈশিষ্ট্য হলো সজ্জ্বা, প্রক্রিয়া এবং মাপনীগুলির মধ্যকার সম্পর্কের উপর জোর দেওয়া এবং বিস্তৃত আকারের বাস্তুসংস্থান এবং পরিবেশগত বিষয়গুলিতে এর লক্ষ্যস্থির করা। এগুলি জৈব-প্রাকৃতিক এবং আর্থ-সামাজিক বিজ্ঞানের মধ্যে সংযোগ স্থাপনের জন্য প্রয়োজন। ভূদৃশ্য বাস্তুশাস্ত্রের মূল গবেষণার বিষয়গুলির মধ্যে ভূদৃশ্য সংস্থাপনগুলির পরিবেশগত প্রবাহ, ভূমি ব্যবহার এবং ভূ-আচ্ছাদনের পরিবর্তন, পরিমাপন, পরিবেশগত প্রক্রিয়াগুলির সাথে ভূদৃশ্য সজ্জ্বার বিশ্লেষণ সম্পর্কিত এবং ভূদৃশ্য সংরক্ষণ এবং স্থায়িত্ব অন্তর্ভুক্ত রয়েছে।
১৯৩৯ সালে জার্মান ভূগোলবিদ কার্ল ট্রোল জার্মান ভাষার শব্দ "Landschaftsökologie" – হতে "ভূদৃশ্য বাস্তুশাস্ত্র" (landscape ecology) কথাটির প্রচলন ঘটান। তিনি তার প্রাথমিক কাজের অংশ হিসাবে এই পরিভাষা এবং ভূদৃশ্য বাস্তুবিদ্যার অনেক প্রাথমিক বিষয়াবলী সম্পর্কিত ধারণার উদ্ভাবন করেন, যা পরিবেশ এবং উদ্ভিদের মধ্যে পারস্পরিক মিথস্ক্রিয়া সম্পর্কিত অধ্যয়নের জন্য আকাশ ধৃত চিত্রের ব্যাখ্যা প্রয়োগ করার জন্য ব্যবহার করা হয়ে থাকে।
বিষমসত্ত্বতা কোনও প্রাকৃতিক ভূদৃশ্যের অংশগুলি একে অপরের থেকে পৃথক হওয়ার পরিমাপক। ভূদৃশ্য বাস্তুশাস্ত্র দেখায় যে কীভাবে এই স্থানিক কাঠামো ভূস্থানিক পর্যায়ে জীবের প্রাচুর্যকে প্রভাবিত করে, পাশাপাশি পুরো ভূদৃশ্যের আচরণ ও কার্যকারিতাও প্রদর্শন করে থাকে। এতে অন্তর্ভুক্ত রয়েছে সজ্জ্বার প্রভাব, বা কোনও প্রাকৃতিক ভূদৃশ্যের অভ্যন্তরীণ ক্রম, প্রক্রিয়াজাতকরণ বা জীবের কার্যকলাপের ক্রমাগত কর্মরত থাকে সম্পর্কিত অধ্যয়ন। ভূদৃশ্য বাস্তুশাস্ত্রে ভূমিরূপবিদ্যার অন্তর্ভুক্তি রয়েছে ভূস্থানিক নকশা এবং ভূদৃশ্য স্থাপত্য ক্ষেত্রে। ভূমিরূপবিদ্যায় একটি ভূদৃশ্য গঠনের জন্য ভূতাত্ত্বিক গঠনগুলি কীভাবে কার্যকর তা নিয়ে গবেষণা করা হয়।
অলি হাইয়ার্স

জুলাই ২০১৯ সালে, ইউরো টি-টোয়েন্টি স্ল্যাম ক্রিকেট প্রতিযোগিতার উদ্বোধনী সংস্করণে তিনি এডিনবার্গ রকসের হয়ে খেলতে নির্বাচিত হয়েছিলেন। তবে, পরের মাসে টুর্নামেন্টটি বাতিল করা হয়।
২০১৯ সালের সেপ্টেম্বরে, সংযুক্ত আরব আমিরাতের ২০১৯-২০ আয়ারল্যান্ড ত্রি-দেশীয় সিরিজ এবং ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য স্কটল্যান্ডের স্কোয়াডে তাকে অন্তর্ভুক্ত করা হয়। তিনি স্কটল্যান্ডের হয়ে নেদারল্যান্ডসের বিপক্ষে, ১৬ই সেপ্টেম্বর ২০১৯-এ টুয়েন্টি২০ আন্তর্জাতিক ক্রিকেটে অভিষেক করেছিলেন।
আদ্রিয়ান নেইল

আন্তর্জাতিক অভিষেকের আগে, তিনি গ্লৌচেস্টারশায়ার দ্বিতীয় একাদশের হয়ে খেলেছিলেন। ২০১৯ সালের জুনে, আয়ারল্যান্ডে ওলভের খেলতে আয়ারল্যান্ড সফরে স্কটল্যান্ড এ দলের প্রতিনিধিত্ব করার জন্য তাকে নির্বাচিত করা হয়েছিল। পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে তিনি এডিনবার্গ রকসের হয়ে খেলতে নির্বাচিত হয়েছিলেন। তবে, পরের মাসে টুর্নামেন্টটি বাতিল হয়ে যায়।
জুলাই ২০১৯ সালে, তাকে স্কটল্যান্ডের একদিনের আন্তর্জাতিক (ওডিআই) স্কোয়াডে ২০১৯ স্কটল্যান্ড ত্রি-দেশীয় সিরিজের জন্য তাকে নির্বাচিত করা হয়েছিল। তিনি স্কটল্যান্ডের হয়ে ওমানের বিপরীতে ওডিআই ক্রিকেটে অভিষেক করেন ১৫ আগস্ট ২০১৯।
২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে স্কটল্যান্ডের স্কোয়াডভুক্ত করা হয়েছিল।
৯ম বাচসাস পুরস্কার

৯ম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের নবম আয়োজন। ১৯৮১ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৭ জন বিজয়ীকে পুরস্কার প্রদান করা হয়। "লাল সবুজের পালা" শ্রেষ্ঠ চলচ্চিত্রসহ সর্বাধিক ৮টি বিভাগে পুরস্কার অর্জন করে।
১০ম বাচসাস পুরস্কার

১০ম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের দশম আয়োজন। ১৯৮২ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯ জন বিজয়ীকে পুরস্কার প্রদান করা হয়। "দেবদাস" চলচ্চিত্রটি সর্বাধিক ১০টি বিভাগে পুরস্কার অর্জন করে।
১১তম বাচসাস পুরস্কার

১১তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের একাদশ আয়োজন। ১৯৮৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২০টি বিভাগে ১৯ জন বিজয়ীকে পুরস্কার প্রদান করা হয়। "সীমার" শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।
১২তম বাচসাস পুরস্কার

১২তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের দ্বাদশ আয়োজন। ১৯৮৪ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৬ জন বিজয়ীকে পুরস্কার প্রদান করা হয়। "প্রিন্সেস টিনা খান" শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।
তিরুনেলবেলি

তিরুনেলবেলি ভারতের তামিলনাড়ু রাজ্যের একটি অন্যতম প্রধান শহর। এটি তিরুনেলবেলি জেলার সদরদপ্তর। এটি রাজ্যের ৬ষ্ঠ বৃহত্তম সিটি করপোরেশন। তিরুনেলবেলি চেন্নাই থেকে ৭০০ কিলোমিটার দক্ষিণ পশ্চিমে, থোদুকুটি থেকে ৫৮ কিলোমিটার ও কন্যাকুমারী থেকে ৭৩ কিলোমিটার দূরে অবস্থিত।
তিরুনেলবেলি একটি ঐতিহাসিক শহর, যা প্রায় দুই হাজার বছর পূর্বে স্থাপিত হয়েছে। শহরের কেন্দ্রস্থলটি থামিরাবারানি নদীর পশ্চিম তীরে অবস্থিত, পূর্ব তীরে এই শহরেরই আরেক অংশ পালায়ামকোট্টাই অবস্থিত, যা তিরুনেলবেলি সিটি কর্পোরেশনের অংশ। এটি অনেক বিদ্যালয় ও সরকারি দপ্তরের প্রধান কার্যালয়।
তিরুনেবেলির ইতিহাস নিয়ে গবেষণা করেছিলেন রবার্ট কাল্ডওয়েল (১৮১৪-৯১), একজন খ্রিস্টান মিশনারী যিনি এই অঞ্চলটি পরিদর্শন করেছিলেন। তিরুনেলভেলি পাণ্ড্য রাজাদের তাদের দ্বিতীয় রাজধানী হিসাবে ব্যবহৃত হয়েছিল; মাদুরাই ছিল তাদের সাম্রাজ্যের প্রধান রাজধানী।
কোপেন জলবায়ু শ্রেণিবিন্যাস অনুযায়ী তিরুনেলবেলির আবহাওয়া শুষ্ক গ্রীষ্মমণ্ডলীয় ক্রান্তীয় সেভেনা প্রকৃতির। এ ধরনের জলবায়ু বিশ্বজুড়ে অনিয়মিতভাবে ছড়িয়ে ছিটিয়ে থাকলেও ল্যাক্যাডেভ সাগরের নিকটবর্তী অঞ্চলে তুলনামূলকভাবে সাধারণ।
তিরুনেলবেলি ৮°২৩'৪১" উত্তর অক্ষাংশ এবং ৭৭°৪১'৪৩" দক্ষিণ দ্রাঘিমাংশে অবস্থিত। সমুদ্র পৃষ্ঠ থেকে এর উচ্চতা ৪৭ মিটার (১৫৪ ফুট)।
২০১১ সালের ভারতীয় জনগণনা অনুযায়ী তিরুনেলবেলি শহরের মোট জনসংখ্যা ছিল ৪৭৩,৬৩৭ জন। লিঙ্গ অনুপাত ছিল প্রতি ১০০০ পুরুষের বিপরীতে ১০২৭ জন নারী, যেখানে ভারতের জাতীয় গড় অনুপাত ৯২৯ জন। ৬ বছরের নিচের জনসংখ্যা ৪৫৬২৪ জন, এর মধ্যে ২৩,৮৯৩ জন পুরুষ এবং ২২,৭৩০ জন মহিলা। তফসিলি জাতি ও উপজাতি যথাক্রমে ১৩.১৭% ও ০.৩২% শতাংশ। তিরুনেলবেলির স্বাক্ষরতার হার ৮১.৪৯%, যেখানে ভারতের জাতীয় স্বাক্ষরতার হার ৭২.৯৯% শতাংশ। এখানে ১২০,৪৬৬টি পরিবার বসবাস করে।
২০১১ সালের হিসেব অনুযায়ী তিরুনেলবেলির মোট জনসংখ্যার ৬৯.০% হিন্দু, ২০.২% মুসলমান, ১০.৫৯% খ্রিস্টান, ০.০১% শিখ, ০.০১% বৌদ্ধ, ০.০১% জৈন এবং ০.৩৫% অন্যান্য ধর্মের লোক বসবাস করে।
তিরুনেলবেলি পৌরসভা ১৮৮৬ সালে ব্রিটিশ শাসনামলে প্রতিষ্ঠিত হয়েছিল। ১৯৯৪ সালে পালয়ামকটাই এবং মেলপালয়াম পৌরসভা, দ্য স্ট্যাচলন টাউন পঞ্চায়েত এবং আরও এগারোটি গ্রাম পঞ্চায়েত নিয়ে তিরুনেলবেলি পৌর করপোরেশন গঠিত হয়েছিল। পৌর কর্পোরেশনের পাঁচটি অঞ্চল রয়েছে: তিরুনেলবেলি, তীব্র্লাল্লাল, পালয়ামকটাই, পেটিয়াই এবং মেলপালায়াম। কর্পোরেশনের ৫৫ ওয়ার্ড রয়েছে, প্রতিটি ওয়ার্ডে জনগণের ভোটে নির্বাচিত একজন নির্বাচিত কাউন্সিলর থাকেন।
১৭৯০-এর দশকে তামিল খ্রিস্টান মিশনারিরা তিরুনেবেলিতে বেশ কয়েকটি স্কুল প্রতিষ্ঠা করেছিল। মিশনারি শিক্ষা পদ্ধতির মধ্যে প্রাথমিক ও বোর্ডিং স্কুল, সেমিনার, শিল্প স্কুল, অনাথ এবং কলেজ অন্তর্ভুক্ত। ১৮২১ সালে মেয়েদের জন্য প্রথম বোর্ডিং স্কুল খোলা হয়েছিল, কিন্তু তাতে খ্রিস্টান শিক্ষার উপর জোর প্রচেষ্টার ছিল। ব্রিটিশ ইস্ট ইন্ডিয়া কোম্পানির থমাস মুনো (১৭৬১-১৮২৭) দুই সারির স্কুল প্রতিষ্ঠা করেন: জেলা স্কুল, যেগুলোতে আইন শিক্ষা দেওয়া হত এবং উপজেলা স্কুল, যেগুলোতে মাদ্রাস প্রেসিডেন্সির স্থানীয় ভাষায় শিক্ষা দেওয়া হত।
ধন্দ কেশব কর্বে

ধন্দ কেশব কর্বে (১৮ এপ্রিল ১৮৫৮ – ৯ নভেম্বর ১৯৬২), জনপ্রিয়ভাবে মহর্ষি কর্বে একজন ভারতীয় সমাজ সংস্কারক, অধ্যাপক এবং লেখক ছিলেন। তিনি মহিলাদের কল্যাণ এবং অধিকারের ক্ষেত্রে বলিষ্ঠ পদক্ষেপ গ্রহণ করেছিলেন। তার সম্মানার্থে মুম্বাইর কুইন্স রোডের নাম পরিবর্তন করে "মহর্ষি কর্বে পথ" রাখা হয়েছে। তিনি বিধবাদের মধ্যে শিক্ষার প্রচারে অগ্রণী ছিলেন। তিনি ১৯১৬ সালে দক্ষিণ এশিয়ার প্রথম মহিলা বিশ্ববিদ্যালয় শ্রীমতী নাথীবাঈ দামোদর ঠাকরচি মহিলা বিশ্ববিদ্যালয় স্থাপন করেছিলেন। ভারত সরকার তাকে সমাজে অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৫৮ সালে তার ১০০তম জন্মদিনে ভারতের সর্বোচ্চ অসামরিক সম্মান ভারতরত্ন প্রদান করে। ভারতরত্ন লাভ করা ধন্দ কেশব কর্বে অন্যতম বয়স্ক ব্যক্তি।
ভারতীয় জনসাধারণ তাকে "মহর্ষি" বলে সম্বোধন করে। এর সঙ্গে মারাঠাভাষী লোকেরা তাকে "আন্না" বলে সম্বোধন করেছিলেন। ভারতীয় ডাক বিভাগের জারী করা ডাক টিকিটে স্থান লাভ করা কর্বে প্রথম জীবিত ব্যক্তি।
১৮৫৮ সালের ১৮ এপ্রিলে ব্রিটিশ ভারতের অন্তর্গত বোম্বে প্রেসিডেন্সীর দাপলি অঞ্চলের চেরাভালিতে ধন্দ কেশব কর্বের জন্ম হয়েছিল। শিক্ষালাভ করার পর তিনি ১৮৯১ সাল থেকে ১৯১৪ সাল পর্যন্ত মহারাষ্ট্রের পুনের ফার্গুসন কলেজে অঙ্কশাস্ত্র বিভাগের অধ্যাপনা করেছিলেন। ১৯১৬ সালে ধন্দ কেশব কর্বে শ্রীমতী নাথীবাঈ দামোদর ঠাকরচি মহিলা বিশ্ববিদ্যালয় স্থাপন করেছিলেন। বিশ্ববিদ্যালয়ের মুখ্য কার্যালয় দক্ষিণ মুম্বইয়ের চার্চগেটে অবস্থিত। এর মূল ক্যাম্পাস সান্তাক্রুজ-জুহু অঞ্চলে অবস্থিত। শ্রীমতী নাথীবাঈ দামোদর ঠাকরচি মহিলা বিশ্ববিদ্যালয়ের মুম্বইয়ে দুটি এবং পুনেতে একটি বিশ্ববিদ্যালয় ক্যাম্পাস আছে।
১৮৯৬ সালে ধন্দ কেশব কর্বে পুনের কাছে হিঙেতে বিধবা ও অসহায় নারীদের জন্য এক আশ্রম প্রতিষ্ঠা করেছিলেন। নারীর সর্বাঙ্গীণ বিকাশের জন্য শিক্ষার প্রয়োজনীয়তার প্রতি লক্ষ্য রেখে তিনি এই পদক্ষেপ গ্রহণ করেছিলেন। তিনি একটি মহিলা বিশ্ববিদ্যালয় গঠনের স্বপ্ন দেখেছিলেন। তার একজন বন্ধু তাকে টোকিওতে অবস্থিত বিশ্বের প্রথম মহিলা বিশ্ববিদ্যালয়, জাপান মহিলা বিশ্ববিদ্যালয়ের একটি পুস্তিকা প্রেরণ করেছিলেন। ১৯১৫ সালের ডিসেম্বর মাসে বোম্বেতে অনুষ্ঠিত রাষ্ট্রীয় সমাজ সংস্কার কংগ্রেস তিনি নিজের স্বপ্ন বাস্তবায়িত করার আনুষ্ঠানিক ঘোষণা করেন। ১৯১৬ সালে ২ জুলাই তারিখে পাঁচজন ছাত্রীকে প্রথম মহাবিদ্যালয়ের পাঠদান আরম্ভ হয়। তিনি এর জন্য প্রয়োজনীয় সরকারী অনুমতি এবং পুঁজির জন্য অপেক্ষা করেননি। ১৯২০ সালে বিশ্ববিদ্যালয়ের নাম আনুষ্ঠানিকভাবে শ্রীমতী নাথীবাঈ দামোদর ঠাকরচি মহিলা বিশ্ববিদ্যালয় করা হয়েছিল।
১৯৩৬ সালে এর মুখ্য কার্যালয় বোম্বেতে স্থানান্তর করা হয়। ১৯৫১ সালে বিশ্ববিদ্যালয়টি আইনের অধীনে আসে। এটি গোটা ভারতে মহাবিদ্যালয় অন্তর্ভুক্ত করার বিশেষ অধিকার লাভ করে। ২০১৬ সালের ৫ জুলাই তারিখে বিশ্ববিদ্যালয়টি ১০০ বছর উদ্‌যাপন করে। এটি ভারত তথা দক্ষিণ এশিয়ার অন্যতম পুরনো মহিলা বিশ্ববিদ্যালয়।
তিনি দুটি আত্মজীবনী রচনা করেছিলেন। প্রথমটি ১৯২৮ সালে প্রকাশিত মারাঠী ভাষার "অমরত্ব" এবং দ্বিতীয়টি ১৯৩৬ সালে প্রকাশিত ইংরাজী ভাষার ল"লুকিং ব্যাক"। ১৯৬২ সালের ৯ নভেম্বর তারিখে মহারাষ্ট্রের পুনেতে তার মৃত্যু হয়।
ধন্দ কেশব কর্বের দুজন পত্নী ছিলেন। রাধাবাঈ এবং গংগুবাঈ তার পত্নী। তাদের চারজন পুত্র যথাক্রমে রঘুনাথ কর্বে, শংকর কর্বে, দিনকর কর্বে এবং ভাস্কর কর্বে।
২২শ শতাব্দী

২১শ শতাব্দী এর পরবর্তী শতাব্দী হলো ২২শ শতাব্দী৷ এটা শুরু হবে ১ জানুয়ারি ,২১০১ সালে, এবং শেষ হবে ৩১ ডিসেম্বর ,২২০০ সালে৷
বি. সরোজা দেবী

বি. সরোজা দেবী (জন্মঃ ১৯৩৮) ভারতের একজন চলচ্চিত্র অভিনেত্রী ছিলেন যিনি মূলত তামিল, তেলুগু এবং কন্নড় চলচ্চিত্রে অভিনয় করতেন, এছাড়াও তিনি গুটিকয়েক হিন্দি চলচ্চিত্রেও কাজ করেছেন। ছয় দশকে তিনি প্রায় ২০০ চলচ্চিত্রে অভিনয় করেছেন। তামিল ভাষায় তাকে "কান্নাড়াতু পাইংগিলি" (কন্নড়ী তোতা) বলা হতো।
গুরু এন আলু

গুরু এন আলু (; ) হচ্ছে ২০০৯ সালে মুক্তিপ্রাপ্ত একটি তামিল রোমান্টিক কমেডি চলচ্চিত্র; চলচ্চিত্রটির পরিচালক ছিলেন সেলভা এবং প্রযোজক ছিলেন কে আর গঙ্গাধর। এটিতে মুখ্য ভূমিকায় মাধবন, আব্বাস এবং মমতা মোহনদাস অভিনয় করেছিলেন, এছাড়াও ছিলেন বিবেক এবং বৃন্দ পরেখ যারা সহকারী চরিত্রে অভিনয় করেছিলেন। চলচ্চিত্রটি আজিজ মির্জার ১৯৯৭ সালের হিন্দি চলচ্চিত্র "ইয়েস বস" এর পুনঃনির্মাণ ছিলো যেটাতে শাহ রুখ খান এবং জুহি চাওলা অভিনয় করেছিলেন। "গুরু এন আলু" এর সঙ্গীত পরিচালক ছিলেন শ্রীকন্ত দেব এবং ইউকে সেন্থিল কুমার এবং ভি টি বিজয় যথাক্রমে সিনেমাটোগ্রাফী এবং ইডিটিং এর কাজে নিয়োজিত ছিলেন। ২০০৭ সালের শেষের দিকে চলচ্চিত্রটির প্রোডাকশন শুরু হয়েছিলো এবং ২০০৯ সালের ২৪ এপ্রিল চলচ্চিত্রটি মিশ্র প্রতিক্রিয়ার মাধ্যমে মুক্তি পেয়েছিলো; এটি মোটামুটি ব্যবসা করতে পেরেছিলো।
"এভানো ওরুভান" (২০০৭) চলচ্চিত্রের মুক্তির পর অভিনেতা মাধবন ১৯৯৭ সালের হিন্দি চলচ্চিত্র "ইয়েস বস" এর তামিল পুনঃনির্মাণের কথা বলেন। গুরু এন আলুর পরিচালক সেলভা চলচ্চিত্র পুনঃনির্মাণের ব্যাপারে দক্ষ ছিলেন এবং প্রযোজনার দায়িত্ব কে আর জি মুভিজ ইন্টারন্যাশনালকে দেওয়া হয়।
২০০৮ সালের মে মাসের ২ তারিখ চলচ্চিত্রটির অফিশিয়াল ঘোষণা প্রথম মিডিয়ার সামনে আনা হয়, তখন শুধু মাধবন এবং মমতা মোহনদাসকে দেখানো হয়েছিলো কারণ বাকী অভিনেতাগুলো তখনো চূড়ান্ত করা হয়নি। চলচ্চত্রটির নির্মাণ চেন্নাই এবং কেরালাতে শুরু হয়ে যায় দ্রুতই এবং পরে দুবাইতে কিছু শুটিং হয়।
মাধবন অভিনীত চলচ্চিত্রের তালিকা

মাধবন একজন তামিল চলচ্চিত্র অভিনেতা তবে তিনি অনেক গুরুত্বপূর্ণ হিন্দি চলচ্চিত্রেও অভিনয় করেছেন। জি টিভি (হিন্দি) তে নব্বইয়ের দশকে তিনি "বানেগি আপনি বাত" নাটকে অভিনয় করেছিলেন। এছাড়াও "সি হকস", "ঘর জামাই" এবং "ছায়া" নামের টিভি নাটকে মাধবন অভিনয় করতেন। টিভি অভিনয় মাধবনের জীবনে অভিনয় জীবনের শুরু ছিলো।
ভারতীয় ১০০ টাকার নোট

ভারতীয় ১০০ টাকার নোট ভারতীয় টাকার একটি মূল্য। ১৯৩৫ সাল থেকে ভারতীয় রিজার্ভ ব্যাঙ্ক ভারতে মুদ্রা নিয়ন্ত্রক কর্মসূচির উপর ভিত্তি করে এটি ক্রমাগত উৎপাদন করে যাচ্ছে। ভারতীয় ১০০ টাকার ব্যাংক নোট মহাত্মা গান্ধী নতুন সিরিজের একটি অংশ (১৯৯৮ সালে লায়ন ক্যাপিটাল সিরিজকে প্রতিস্থাপন করা হয়েছিল)। এই নোটগুলি মহাত্মা গান্ধী নতুন সিরিজের ব্যাঙ্কনোটের সাথে প্রচলন রয়েছে যা ২০১৮ সালের জুলাই মাসে চালু করা হয়েছিল। প্রথম ১০০ টাকার নোটে রাজা পঞ্চম জর্জের প্রতিকৃতি বৈশিষ্ট্যমণ্ডিত ছিল। ১৯৪৭ সালে স্বাধীনতার পর, ভারতীয় রিজার্ভ ব্যাংক ভারতের প্রতীক হিসেবে পঞ্চম জর্জের প্রতিকৃতিকে ভারতের জাতীয় প্রতীক দিয়ে প্রতিস্থাপন করে, লায়ন ক্যাপিটাল সিরিজের নোটের অংশ হিসাবে উৎপাদন অব্যাহত রেখেছিল।
২০১৬ সালের ১০ নভেম্বর, ভারতীয় রিজার্ভ ব্যাংক মহাত্মা গান্ধী নতুন সিরিজের অংশ হিসেবে একটি নতুন ও পুনঃনকশাকৃত ব্যাংক নোট বাজারে ছাড়ার ঘোষণা দেয়। ১৯ জুলাই ২০১৮ তারিখে ভারতীয় রিজার্ভ ব্যাংক ১০০ টাকার নোটের নতুন নকশা উন্মোচন করে।
নতুন ব্যাংক নোটটির বিপরীত দিকে রানি কি ভাভ (কুইন স্টেপওয়েল) এর মোটিফসহ নীলচে বেগুনী রঙের একটি বেস রয়েছে। রানী কি ভাভ ভারতের গুজরাত রাজ্যের পাটণ জেলার পাটণে অবস্থিত। এটি ইউনেস্কো ঘোষিত একটি বিশ্ব ঐতিহ্যবাহী স্থান। ব্যাংক নোটটির মাত্রা ১৪২ মিমি × ৬৬ মিমি।
মহাত্মা গান্ধী সিরিজের ১০০ টাকার ব্যাংকটি নোট ১৫৭×৭৩ মিমি নীল-সবুজ রঙের, বিপরীত দিকে মহাত্মা গান্ধীর প্রতিকৃতিতে ভারতীয় রিজার্ভ ব্যাংক গভর্নরের স্বাক্ষরযুক্ত রয়েছে। মুদ্রা শনাক্ত করতে দৃষ্টি প্রতিদ্বন্দ্বিদের সহায়তা করার জন্য এটিতে ব্রেইল বৈশিষ্ট্য রয়েছে। বিপরীত দিকে গোয়েচা লা এর একটি দৃশ্য দেখায়।
১০০ টাকার ব্যাংক নোটে যে সকল সুরক্ষা বৈশিষ্ট্যগুলি অন্তর্ভুক্ত আছে;
অন্যান্য ভারতীয় টাকার নোটের মতো, ১০০ টাকার নোটের পরিমাণ (মূল্য) ১৭টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২টি অষ্টম তফসিলভুক্ত ভাষার মধ্যে ১৫টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল - অসমীয়া, বাংলা, গুজরাতি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।
মাহবুবুল এ খালিদ

মাহবুবুল এ খালিদ (জন্ম ১৯৬৭) একজন বাংলাদেশী কবি, গীতিকার ও সুরকার। 
তার জন্ম ১৯৬৭ সালে টাঙ্গাইল জেলায়। তিনি ১৯৮২ সালে এসএসসি এবং ১৯৮৪ সালে এইচএসসি পাশ করেন। তিনি ১৯৮৭ সালে দেশের একটি স্বনামধন‌্য সরকারি বিশ্ববিদ‌্যালয় থেকে স্নাতক এবং ১৯৮৮ সালে স্নাতকোত্তর ডিগ্রি লাভ করেন।
২০০৯ সালে তার লেখালেখির সূচনা ঘটে। চারপাশের ঘটে যাওয়া নানান ঘটনা ও বিষয় তাকে নাড়া দেয় দারুণভাবে। সেসব বিষয়ই তিনি ফুটিয়ে তোলেন তার লেখনির মাধ‌্যমে। গভীর জীবনবোধের ছবি পাওয়া যায় তার লেখা কবিতা ও গানে। তার লেখা গানে সুরারোপ করেছেন আহমেদ ইমতিয়াজ বুলবুল , ইবরার টিপু, ইমন সাহা , কিশোর দাশ, আতিকুর রহমান রোমানসহ অনেক স্বনামধন‌্য সুরকার। তার গানে কণ্ঠ দিয়েছেন সুবীর নন্দী , সামিনা চৌধুরী , দিনাত জাহান মুন্নি , ইমরান মাহমুদুল , দিলশাদ নাহার কনা , সালমা আক্তার রাজীব হোসেন কোনাল সহ জনপ্রিয় সব শিল্পী।মাহবুবুল এ খালিদের লেখা ৫ শতাধিক গানের রেকর্ড হয়েছে । তার গানের বিষয়বস্তুর মধ্যে রয়েছে জন সচেতনতা , মৈত্রী, বাউল সংগীত, ব্র্যান্ড সংগীত, শিশুতোষ গান, বিদায় সংগীত, উৎসব , লোকগীতি, গণসংগীত, হামদ-নাত, উদ্দীপনা সংগীত, হাসির গান, কাল্পনিক, প্রকৃতি, স্মৃতিকথা, দেশাত্ববোধক, উপলব্ধি, দার্শনিক, প্রার্থনা সংগীত , বাস্তবতা, ধর্মীয় , শ্রদ্ধা সংগীত, রোমান্টিক, আধ্যাত্মিক ভালোবাসা, ক্রীড়া , অভিমান, রূপক, বিরহ ইত্যাদি । অংসখ্য বিষয়-বৈচিত্রে ভরপুর তার গানের খাতা। তার গানের কথায় একাধারে থাকে কোনো বার্তা।
কবিতা ও গান লেখার পাশাপাশি নিজের লেখা গানে সুরারোপও করেন মাহবুবুল এ খালিদ। এখন পর্যন্ত তিন শতাধিক গানে সুর করেছেন।
জোসেফ প্লাতো

জোসেফ অঁতোয়ান ফের্দিনঁ প্লাতো (, ১৪ অক্টোবর ১৮০১ – ১৫ সেপ্টেম্বর ১৮৮৩) একজন বেলজীয় পদার্থবিজ্ঞানী ও গণিতবিদ ছিলেন।
প্লাতো অক্ষিপটের (রেটিনা) উপরে আলোর পশ্চাৎ-প্রতিক্রিয়ার উপর মৌলিক গবেষণা সম্পন্ন করেন। তিনি চলমান চিত্রের দৃষ্টিবিভ্রম প্রদর্শনকারী প্রথম কয়েকজন বিজ্ঞানীদের একজন (মতান্তরে প্রথম বিজ্ঞানী) ছিলেন। তিনি এ ব্যাপারে একটি ডক্টরেট অভিসন্দর্ভ রচনা করেন। এ কাজে তিনি একে অপরের বিপরীত দিকে ঘূর্ণায়মান দুইটি চাকতি ব্যবহার করেন। একটি চাকতিতে পরপর অঙ্কিত অনেকগুলি ছবি ছিল, যেগুলির প্রতিটি পূর্ববর্তীটির তুলনায় সামান্য ভিন্ন ছিল এবং অত্যন্ত ক্ষুদ্র চলন নির্দেশ করত। অন্য চাকতিটিতে নির্দিষ্ট দৈর্ঘ্য পরপর নিয়মিতভাবে ছিদ্র করা ছিল। এই যন্ত্রটিতেই সম্ভবত প্রথম পর্দাতে কোনও কিছুর প্রাণবন্ত চলন মসৃণভাবে দর্শককে দেখানো সম্ভব হয়। সেই হিসেবে এটি আধুনিক চলচ্চিত্র প্রযুক্তির আদিপুরুষ। এ কারণে প্লাতোকে "চলচ্চিত্রের জনক" আখ্যা দেওয়া হয়ে। প্লাতো ১৮২৯ সালে এই যন্ত্র নির্মাণ করেন। পরে ফ্রান্সের কিছু ব্যবসা প্রতিষ্ঠান এগুলি বাজারজাত করা শুরু করে ও এর নাম দেয় ফেনাকিস্তিস্কোপ (phenakistiscope)। ফেনাকিস্তিস্কোপ কথাটি লাতিন থেকে নেওয়া, এর অর্থ "চোখকে ধোঁকা দেওয়া"।
তবে প্লাতোর সবচেয়ে গুরুত্বপূর্ণ বৈজ্ঞানিক অবদান ছিল পৃষ্ঠতল টান নামক ভৌত ঘটনাটির আবিষ্কার।
মেশিন (২০১৭-এর চলচ্চিত্র)

মেশিন একটি ২০১৭ সালের ভারতীয় হিন্দি রোমান্টিক থ্রিলার চলচ্চিত্র, চলচ্চিত্রটি আব্বাস-মস্তান দ্বারা পরিচালিত। ছবিটিতে অভিনয় করেছেন মুস্তাফা বর্মোওয়ালা ও কিয়ারা আডবাণী । চলচ্চিত্রটি প্রযোজনা করেছেন জয়ন্তিলাল গাদা ( পেন ), হরেশ প্যাটেলের (খ্রি ফিল্মস), প্রণয় চকশি, আব্বাস মস্তান ফিল্মস প্রোডাকশন্স এবং ধবল জয়ন্তিলাল গাদা। চলচ্চিত্রটি ১৭ই মার্চ ২০১৭ এ মুক্তি পেয়েছে। চলচ্চিত্রটি জর্জিয়াতে ব্যাপকভাবে শ্যুট করা হয়েছিল। 
মেশিনে রেসিং উত্সাহীদের গল্পটি চিত্রিত করা হয়েছে সারাহ ( কিয়ারা আডবাণী ), খুব ধনী ব্যবসায়ী বলরাজ থাপারের মেয়ে ( রনিত রায়)), এবং রণশ (মোস্তফা বার্মাওয়ালা), যারা পরিস্থিতির কারণে একে অপরের সাথে দেখা করে। গাড়ি রেস ইভেন্টে সারা রানশকে মারধর করে, সারা পরে রণশকে খুঁজে পায়। তাদের বন্ধন আরও দৃঢ় হওয়ার সাথে সাথে তারা শেষ পর্যন্ত প্রেমে পড়ে যায়। সারার বন্ধু / গোপন প্রেমী আদিত্য (শান শঙ্কর) এর দুর্ঘটনাজনিত মৃত্যুর পরে তারা বিয়ে করেন। তবে র‌্যাশ সারা কে প্রতারণা করে এবং তার অর্থ ও সম্পত্তির জন্য তাকে একটি পাহাড় থেকে ফেলে দিয়ে হত্যা করার চেষ্টা করে। অবশেষে তিনি আদিত্যের যমজ ভাই রাজ (শান শঙ্কর), যিনি ভারতীয় সেনাবাহিনীর কমান্ডো, তাকে রক্ষা করেছিলেন। সারা ও রাজ তার হত্যার সঠিক কারণ জানতে পারে যখন তারা জানতে পারে যে রণশ কারও নির্দেশে এই সমস্ত করছিল এবং অন্য ধনী ব্যবসায়ীের মেয়েকে ছলনা করছে। তারা তাকে খুঁজে বেড়ায় এবং দেখতে পায় যে তার বাবা খুব সংঘাতযুক্ত কারণে এই সমস্ত পরিকল্পনা করেছিলেন। সে সারা নয় ' এর জৈবিক পিতা এবং বংশের জৈবিক পিতা। তারা জানতে পারে যে তিনি তার ধন-সম্পদের জন্য তাকে কেবল নিজের কন্যা হিসাবে বড় করেছেন। এমনকি দুর্ঘটনার মতো পরিকল্পনা করে সারার বাবা-মা’কে মেরে ফেলেছে। যখন তাকে গুলি করার জন্য সে তার বন্দুক টানতে চলেছিল, তখন সারা তাকে গুলি করে হত্যা করে এবং যে অর্থ লুট করেছিল তার অর্থ দিয়ে তাকে জীবন্ত জ্বালিয়ে দেয়। তারা উভয়ই শেষ পর্যন্ত রণশের কাছ থেকে প্রতিশোধ নেওয়ার চেষ্টা করে। সারা জানায় যে তিনি তার সাথে গভীর ভালবাসা করছেন। রণশ তার মনে যা কিছু ফিট করে, যা কিছু নির্দেশনা দিয়েছিল, সে কখনও তার প্রতি তার ভালবাসা বুঝতে পারেনি এবং তাকে হত্যার চেষ্টা করে না এর পরে, যখন রণশ বুঝতে পারে, সে এগিয়ে আসে, রাজ রণসের পাশে থাকা বন্দুকটি দেখে এবং সারার সুরক্ষার জন্য একটি ছুরি নিক্ষেপ করে, এবং রণশ বুঝতে পারে যে সে আসলে কী। সে বুঝতে পারে যে তার নিজের মস্তিষ্ক এবং হৃদয় রয়েছে। শেষে, র‌্যাশ বুঝতে পারে যে সে সত্যিই সারার প্রেমে আছে, এবং মারা যায়।
এলো রেটিং পদ্ধতি

দাবার সর্বোচ্চ সংস্থা 'ফিদে' (Fédération Internationale des Échecs - FIDE) রেটিং এর জন্য এলো ELO (আরপদ এমরিক এলো (Arpad Emrick Elo; জন্ম: ২৫ আগস্ট, ১৯০৩ এবং মৃত্যু: ৫ নভেম্বর, ১৯৯২। অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।) পদ্ধতি অনুসরণ করে। এই রেটিং অনুসারে কোনো দাবাড়ুর রেটিং ২২০০ পয়েন্টের বেশি হলে তাকে ক্যান্ডিডেট মাস্টার (CM) বলা হয়।
যখন কোনো দাবাড়ুর রেটিং ২৩০০ বা এর বেশি হয়ে যায়, তখন তাকে ফিদে মাস্টার (FM) খেতাব দেয়া হয়।
এরপর থেকে খেতাব পাওয়াটা একটু জটিল হতে থাকে। আগে শুধু রেটিং পয়েন্টের ভিত্তিতেই একজন দাবাড়ু ক্যান্ডিডেট মাস্টার বা ফিদে মাস্টার খেতাব পেলেও এর পরের খেতাব, অর্থাৎ ইন্টারন্যাশনাল মাস্টার (IM) এর জন্য তাকে নর্ম (norm) লাভ করতে হয়। মোটামুটিভাবে নর্ম হল একটি টুর্নামেন্টের সেরা পারফর্মেন্স। প্রত্যেকটি টুর্নামেন্টে একজন দাবাড়ুর একটি পারফর্মেন্স রেটিং থাকে। শুধু এই টুর্নামেন্টে তিনি কত রেটিংধারী দাবাড়ুর মত খেলেছেন, সেটিকেই বলা হয় পারফর্মেন্স রেটিং। ইন্টারন্যাশনাল মাস্টার এর খেতাব অর্জন করতে হলে IM এবং গ্র‍্যান্ডমাস্টাররা আছেন এমন টুর্নামেন্টে মোট তিনটি নর্ম লাভ করতে হয়। তৃতীয় নর্ম অর্জন করার পরে তাকে আনুষ্ঠানিকভাবে ইন্টারন্যাশনাল মাস্টার খেতাব দেয়া হয়। সাধারণত ২৪০০-২৫০০ রেটিংধারীরা IM খেতাব পেয়ে থাকেন। তবে এর কিছু ব্যত্যয় ঘটে থাকে। যেমন ২৫০০ রেটিং পার করে গেছেন অথচ গ্র‍্যান্ডমাস্টার হননি এমন ইন্টারন্যাশনাল মাস্টার আছেন। আবার অনেক সময় কোনো টুর্নামেন্টে বিশেষভাবে ভালো করলে (যেমন বিশ্ব জুনিয়র চ্যাম্পিয়নশিপে রানার আপ হলে) তাকে সরাসরি ইন্টারন্যাশনাল মাস্টারের খেতাব দিয়ে দেয়া হয়।
মাত্র ১০ বছর ১০ মাস ১৯ দিন বয়সে সর্বকনিষ্ঠ IM এর খেতাব লাভ করেন ভারতের (বর্তমানে গ্র‍্যান্ডমাস্টার) প্রজ্ঞানন্দ রমেশবাবু।
দাবার সর্বশেষ এবং সর্বোচ্চ আনুষ্ঠানিক খেতাব হল গ্র‍্যান্ডমাস্টার (GM) ২৫০০ এর বেশি রেটিং এবং এর সাথে অন্যান্য গ্র‍্যান্ডমাস্টার আছেন এমন বিভিন্ন টুর্নামেন্টে তিনটি নর্ম লাভ করলে তাকে গ্র‍্যান্ডমাস্টার খেতাব দেয়া হয়। এটি একজন দাবাড়ুর জন্য সর্বোচ্চ সাধারণ খেতাব।
এটির অবশ্য কিছু বাড়তি অনানুষ্ঠানিক খেতাব রয়েছে। যেমন ২৭০০ এর বেশি রেটিং হলে তাদের সুপার গ্র‍্যান্ডমাস্টার বলা হয়। এ বছরের মার্চ পর্যন্ত হিসাব অনুযায়ী বিশ্বে গ্র‍্যান্ডমাস্টারের সংখ্যা ১৬১২. ঠিক ১২ বছর ৭ মাস বয়সে সর্বকনিষ্ঠ দাবাড়ু হিসেবে গ্র‍্যান্ডমাস্টার খেতাব লাভ করেন রাশিয়ান গ্র‍্যান্ডমাস্টার সার্গেই কারইয়াকিন।
বাংলাদেশে ৫ জন গ্র‍্যান্ডমাস্টার, ২ জন আন্তর্জাতিক মাস্টার, ১২ জন ফিদে মাস্টার, ৯ জন ক্যান্ডিডেট মাস্টার, ১ জন নারী আন্তর্জাতিক মাস্টার, ৪ জন নারী ফিদে মাস্টার এবং ১ জন নারী ক্যান্ডিডেট মাস্টার আছেন।
রেটিং পরিসর এবং পদবি বা মূল্যায়িত মর্যাদা
ইয়ুজমোডউইকি

ইয়ুজমোডউইকি পার্ল প্রোগ্রামিং ভাষায় লিখিত একটি উইকি ইঞ্জিন। এটি গ্নু জেনারেল পাবলিক লাইসেন্স আওতায় লাইসেন্সকৃত। ইয়ুজমোডউইকির পৃষ্ঠাগুলি সাধারণ কোন ফাইলে সংরক্ষণ করা হয়, কোনও সম্পর্কিত ডাটাবেসে নয়।
ক্লিফোর্ড অ্যাডামসের ইয়ুজমোডউইকি ভিত্তি ছিলো মারকাস ডেনকারের আতিসউইকির কোডের উপর ভিত্তি করে। আতিসউইকির ভিত্তি ছিল পিটার মেরেলের সিভিউইকির উপর ভিত্তি করে। সিভিউইকি হল উইকিবেসের উপর ভিত্তি করে প্রথম গ্নু লাইসেন্সকৃত উইকি, যেটা ছিলো ওয়ার্ড কানিংহামের মূল উইকিউইকিওয়েবের উইকি ইঞ্জিন।
ইয়ুজমোডউইকির প্রথম ইনস্টলেশনটি ছিলো অ্যাডামসের ইউজমোড.কম উইকিতে, যা ছিলো "ইয়ুজ" নেট "মোডা" রেশন প্রজেক্টের (ইয়ুজমড) ভিত্তি যা ১১ই অক্টোবর, ১৯৯৯ সাল থেকে আতিস উইকিতে চলছে। দ্বিতীয় উইকি হিসেবে ইয়ুজমোডউইকি ব্যবহার করা উইকি হল অ্যাডামস এবং সুনির শাহ দ্বারা নির্মিত মিটবলউইকি, যা অনলাইন সম্প্রদায়ের প্রতি নিবেদিত করা হয়, যেটি ২৪ই এপ্রিল, ২০০০ সালে ইউজমোড.কম ওয়েবসাইটে ইনস্টল করা হয়েছিলো। পরে ইয়ুজমোডউইকি নুপিডিয়ায় ব্যবহৃত হয়েছিল। 
১৫ই জানুয়ারী, ২০০১ থেকে ২০০২ সালের শুরুর দিকে ইয়ুজমোডউইকিও ইংরেজি উইকিপিডিয়া চালাতে ব্যবহৃত হত। পরে সকল ভাষার উইকিপিডিয়া মিডিয়া উইকিতে স্থানান্তরিত করা হয়েছিলো।
উইকিউইকিওয়েবের সমগোত্রীয় উইকি দ্যা অ্যাডজাঙ্কট, যা জুলাই ২০০৫ সালে শুরু হয়েছিল, সেটিও ইয়ুজমোডউইকিতে চলছিলো।
ফেস্টিনিগ রেলওয়ে হেরিটেজ গ্রুপের ওয়েবমাস্টার পিটার হ্যারিসন, গ্রুপের উইকি চালানোর জন্য ইয়ুজমোড ব্যবহার করেছিলেন, এই উইকি চালানোর সময় যার কোন নাম ছিল না এবং যেটা মূলত "হেরিটেজ গ্রুপ উইকি" নামে পরিচিত ছিল। ২০০৬ সালে, হ্যারিসন সাইটটি চালানোর জন্য খুব ভালোভাবে ইয়ুজমোড ১.০ সংশোধন করেন, যা এখন ফেস্টেপিডিয়া নামে পরিচিত। পরিবর্তিত সংস্করণটি ফেস্টউইকি নামে পরিচিত, এবং ইংরেজি উইকিপিডিয়ায় ব্যবহৃত মিডিয়াউইকির বেশিরভাগ এক্সটেনশনের উপস্থাপন এবং কার্যকারিতার দিক থেকে উভয়ের মিল ছিল। সাইটটি ২০১০ পর্যন্ত মিডিয়াউইকি ১.১৬.০ তে স্থানান্তরিত হওয়ার পূর্ব পর্যন্ত ফেস্টউইকি ব্যবহার করেছিল। 
উইকিপিডিয়ার উইকিগুলির প্রাথমিক সংস্করণগুলিতে ক্যামেলকেসের ব্যবহার বাদ দিয়ে দ্বিতীয় বন্ধনী "[[" এর ধারণা প্রচলন করেন অ্যাডামস, এই ধারণা এবং সফ্টওয়্যার কোডিংয়ের অবদানের জন্য তাকে সম্মানিত করা হয়।
[[বিষয়শ্রেণী:ক্রস-প্ল্যাটফর্ম সফটওয়্যার]]
[[বিষয়শ্রেণী:মুক্ত উইকি সফটওয়্যার]]
[[বিষয়শ্রেণী:১৯৯৯-এর সফটওয়্যার]]
[[বিষয়শ্রেণী:উইকিপিডিয়ার ইতিহাস]]
সুশীল ফার্নান্দো

এলেকুতিগে রাফাস নেমেসিওন সুশীল ফার্নান্দো (; জন্ম: ১৯ ডিসেম্বর, ১৯৫৫) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৪ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া শ্রীলঙ্কান ক্রিকেটে শ্রীলঙ্কান এয়ার ফোর্স স্পোর্টস ক্লাবের প্রতিনিধিত্ব করেন সুশীল ফার্নান্দো। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৮২-৮৩ মৌসুম থেকে ১৯৮৯-৯০ মৌসুম পর্যন্ত সুশীল ফার্নান্দো’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্ট ও সাতটি ওডিআইয়ে অংশগ্রহণ করেছেন সুশীল ফার্নান্দো। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ মার্চ, ১৯৮৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।
ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে শ্রীলঙ্কার পক্ষে অংশ নেন। ঐ প্রতিযোগিতায় তার দল গ্রুপ পর্ব থেকে বিদেয় নেয়। তবে, ঐ প্রতিযোগিতায় কোন খেলায় অংশগ্রহণের সুযোগ পাননি।
ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন।
টাইটান্স ক্রিকেট দল

টাইটান্স দক্ষিণ আফ্রিকার উত্তরাংশের শীর্ষস্থানীয় বিশেষ প্রাধিকারপ্রাপ্ত ক্রিকেট দল। সম্প্রচারজনিত কারণে দলটি মাল্টিপ্লাই টাইটান্স নামে পরিচিতি পাচ্ছে। ইস্টার্ন ক্রিকেট ইউনিয়ন ও নর্দার্নস ক্রিকেট ইউনিয়ন এর সদস্য। টাইটান্স তাদের নিজেদের খেলা আয়োজনে সুপারস্পোর্ট পার্ক, সেঞ্চুরিয়ন এবং বেনোনির উইলোমুর পার্ক ব্যবহার করে থাকে।
টাইটান্স দল দক্ষিণ আফ্রিকার প্রথম-শ্রেণীর ক্রিকেট প্রতিযোগিতা সানফয়েল সিরিজে অংশ নিচ্ছে। ২০১৫-১৬ মৌসুমে এ প্রতিযোগিতায় শিরোপা লাভ করে। এছাড়াও, মোমেন্টাম ওয়ান-ডে কাপ ও র‍্যামস্ল্যাম টি২০ চ্যালেঞ্জও দলটি অংশ নিয়ে থাকে। পূর্বে সুপারস্পোর্ট সিরিজ ও মিওয়ে টি২০ চ্যালেঞ্জ শিরোপা লাভ করেছিল দলটি। সুপারস্পোর্ট পার্কে অনুষ্ঠিত চ্যাম্পিয়ন্স লীগ টুয়েন্টি২০ প্রতিযোগিতায় অংশ নিয়ে সিডনি সিক্সার্সের বিপক্ষে স্বল্প ব্যবধানে পরাজিত হয়েছিল। এছাড়াও, ২০১৪-১৫ মৌসুমে মোমেন্টাম ওয়ান-ডে কাপের শিরোপা লাভ করে। চূড়ান্ত খেলায় দলটি কেপ কোবরাসকে পরাজিত করে।
জুলাই, ২০১৮ সালে আবুধাবি টি২০ ট্রফির প্রথম আসরে অংশগ্রহণের উদ্দেশ্যে ছয় দলের অন্যতম হিসেবে টাইটান্সকে মনোনীত করা হয়।
দক্ষিণ আফ্রিকায় ঘরোয়া ক্রিকেটে প্রাধিকারপ্রাপ্ত দলের ব্যবস্থা প্রবর্তনের পর টাইটান্স দল সর্বাধিক সফলতম দলে পরিণত হয়। এ পর্যন্ত দলটি ১৮বার ট্রফি লাভ করে।
সিএলটি২০ আসরে টাইটান্স দলের প্রথম আসরে বেশ ভালো খেলে। সেমি-ফাইনালে দলটি সিডনি সিক্সার্সের কাছে শেষ বলে সেঞ্চুরিয়নের সুপারস্পোর্ট পার্কে বিপুলসংখ্যক দর্শকের সামনের পরাজিত হয়। ২০১৩ সালে দলটি গ্রুপ পর্বের দুই খেলায় জয় ও দুইটিতে পরাভূত হয়ে বিদেয় নেয়।
ইদ্রিশ আলি

ইদ্রিশ আলি (১৯৫০-২০২৪) ছিলেন একজন ভারতীয় রাজনীতিবিদ ও আইনজীবী যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ২০১৪ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৯ সালে উলুবেড়িয়া পূর্ব থেকে পশ্চিমবঙ্গ বিধানসভার সদস্য হিসেবে নির্বাচিত হন।
ইদ্রিশ আলি ১৯৩০ সালের ৩০ ডিসেম্বর হুগলি জেলার ভুরকুন্দাতে জন্মগ্রহণ করেন। তার বাবার নাম আবদুল আজিজ ও মায়ের নাম মাসেমা খাতুন। তিনি সেন্ট পলস ক্যাথেড্রাল মিশন কলেজ ও সুরেন্দ্রনাথ আইন কলেজে পড়াশোনা করেছেন।
ইদ্রিশ আলি ২০১৪ সালে বসিরহাট লোকসভা কেন্দ্রের সাংসদ হিসেবে নির্বাচিত হন। ২০১৯ সালের লোকসভা নির্বাচনে তিনি দলের মনোনয়ন পান নি। তবে ২০১৯ সালে উলুবেড়িয়া পূর্ব বিধানসভা কেন্দ্রে অনুষ্ঠিত উপনির্বাচনে তিনি বিজয়ী হন।
ইদ্রিশ আলি ১৯৭৪ সালের ৩ জুন মনোয়ারা বেগমের সাথে বিবাহবন্ধনে আবদ্ধ হন। তাদের এক পুত্র ও দুই কন্যা আছে।
২০০৭ সালের নভেম্বর মাসে কলকাতায় তসলিমা নাসরিনের আগমন বিরোধী প্রতিবাদ থেকে উদ্ভূত সহিংসতার ঘটনায় ইদ্রিশ আলি গ্রেফতার হয়েছিলেন।
জো হামফ্রিস

যোসেফ হামফ্রিস (; জন্ম: ১৯ মে, ১৮৭৬ - মৃত্যু: ৭ মে, ১৯৪৬) ডার্বিশায়ারের স্টোনব্রুম এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৮ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন জো হামফ্রিস।
জন টমাস হামফ্রিস ও এলিজা দম্পতির পুত্র তিনি। তার পিতা খনি শ্রমিক ছিলেন। ১৮৯৯ সাল থেকে ১৯১৪ সাল পর্যন্ত জো হামফ্রিসের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ উইকেট-রক্ষকের দায়িত্ব পালন করতেন। ডার্বিশায়ারের অন্যতম সেরা উইকেট-রক্ষকের মর্যাদা লাভ করেছেন।
উইকেট-রক্ষক হিসেবে ১৮৯৯ সালে ডার্বিশায়ারের পক্ষে প্রথমবারের মতো খেলেন। তবে, এ পর্যায়ে উইলিয়াম স্টোরারের সহযোগী হিসেবেই তাকে খেলতে হয়। ১৯০২ সালের পূর্ব-পর্যন্ত ডার্বিশায়ারের পক্ষে নিয়মিতভাবে খেলার সুযোগে পাননি।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জো হামফ্রিস। ১ জানুয়ারি, ১৯০৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ ফেব্রুয়ারি, ১৯০৮ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯০৭-০৮ মৌসুমে অস্ট্রেলিয়া গমন করেন। তিন টেস্টের সবগুলোই এ সফরে খেলেন। এ সফরটি তার জন্যে দূর্ভাগ্যজনক ছিল। নিউমোনিয়ায় আক্রান্ত হলে ইংরেজ অধিনায়ক এ. ও. জোন্স তাকে বিশ্রামে রাখতে বাধ্য হন। এরফলে সিরিজের প্রথম তিন টেস্টে অংশগ্রহণ করতে পারেননি তিনি। প্রথম খেলায় কেমব্রিজ ও সাসেক্সের ক্রিকেটার আর. এ. ইয়ং চশমা পরিধান করে খেলেন। তবে, তিনি ব্যাটিংয়ে হামফ্রিসের তুলনায় শ্রেয়তর ছিলেন। তাসত্ত্বেও, চার ইনিংসে ইয়ং মাত্র ২৭ রান তুলতে পেরেছিলেন। ফলশ্রুতিতে, পঞ্চম টেস্ট পর্যন্ত হামফ্রিসকে তার স্থলাভিষিক্ত করা হয়। ছয় ইনিংসে তিনি ৪৪ রান করেছিলেন।
জানুয়ারি, ১৯০৮ সালে মেলবোর্নে সিরিজের দ্বিতীয় টেস্টে নাটকীয় জয়ে প্রভূতঃ ভূমিকা রাখেন। নিচেরসারিতে ব্যাটিংয়ে নেমে ৩৪ রান তুলে টাইবিহীন অবস্থায় দলকে ১ উইকেটে জয় এনে দেন।
স্যার হোম গর্ডন হামফ্রিসের ৫৪৫ ক্যাচ ও ১০৩ স্ট্যাম্পিংয়ের কৃতিত্ব প্রদর্শনকে বেশ সুন্দর ঘটনারূপে আখ্যায়িত করেন। প্রথম বিশ্বযুদ্ধ শেষ হলে তার প্রথম-শ্রেণীর খেলোয়াড়ী জীবন শেষ হয়ে যায়। এ পর্যায়ে তিনি ১৪.১৫ গড়ে ৫,৪৩৬ রান তুলতে পেরেছিলেন।
নিজস্ব ৭০তম জন্মদিন উদযাপনের দশদিন পূর্বে ৭ মে, ১৯৪৬ তারিখে ৭০ বছর বয়সে চেস্টারফিল্ড এলাকায় জো হামফ্রিসের দেহাবসান ঘটে।
গুস্তাভ ভিজলি

গুস্তাভ ভিজলি (১৮২২–১৮৮৯) ছিলেন একজন হাঙ্গেরীয় জুরিস্ট এবং রাজনীতিবিদ৷ তিনি উদার পার্টির নেতা ছিলেন৷ এই দল ১৮৭৫ থেকে ১৯০৫ সাল পর্যন্ত হাঙ্গেরীর ক্ষমতায় ছিল।
তিনি ডুনাসজেনগ্রেগরে জন্মগ্রহণ করেন। তিনি পজসনি (আজ: ব্র্যাটস্লাভা, স্লোভাকিয়া) আইন অধ্যয়ন করেন এবং পেস্ট লইয়ার হন৷ এরপর তিনি টলনা কাউন্টিতে একজন কর্মকর্তা হিসেবে দায়িত্ব পালন করেন৷ তিনি উপ-দলিলদিকে নিযুক্ত হন৷ ১৮৬১ সাল থেকে তিনি কাউন্টির প্রধান দলিল হিসেবে দায়িত্ব পালন করেন এবং পরবর্তীতে ১৮৬৫ সালে ডেপুটি লেফটেন্যান্ট (ভিসকোণ) এ দ্বায়িত্ব পালন করেন৷
তিনি ১৮০২ সালে কসেলদিনের সংসদ সদস্য হন। ১৮৭৫ সালের পর ভিজলি লিবারেল পার্টির সদস্য ছিলেন, যা ১৯০৫ সালের মাঝামাঝি সময়ে অস্ট্রো-হাঙ্গেরীয় সাম্রাজ্যের হাঙ্গেরীর অংশ। তিনি ১৮৭৪ সাল থেকে প্রশাসনের সংসদীয় কমিটির সদস্য ছিলেন। ১৮৮৯ সালে ক্যান্সারের কারণে তাঁর মৃত্যু হয়। ১৩ ফেব্রুয়ারি ১৮৭৯ সালে তাকে কবর দেওয়া হয়।
বিশ্ব স্বাস্থ্য সংস্থা প্রণীত অপরিহার্য ওষুধের তালিকা

বিশ্ব স্বাস্থ্য সংস্থা প্রণীত অপরিহার্য ওষধের আদর্শ তালিকা () বা ইএমএল হচ্ছে বিশ্ব স্বাস্থ্য সংস্থা কর্তৃক প্রণীত ওষুধের একটি তালিকা যেখানে সবচেয়ে কার্যকর এবং কোনো একটি স্বাস্থ্য ব্যবস্থার জন্য সবচেয়ে গুরুত্বপূর্ণ ও নিরাপদ হিসেবে বিবেচিত ওষুধগুলোকে তালিকাভুক্ত করা হয়েছে। বিশ্বের বিভিন্ন দেশের নিজস্ব অত্যাবশ্যকীয় ওষুধের তালিকা প্রণয়নে এই তালিকা টি প্রায় সময়ই ব্যবহৃত হয়। ২০১৬ সাল পর্যন্ত বিশ্বের ১৫৫-এরও বেশি দেশ বিশ্ব স্বাস্থ্য সংস্থার প্রণীত এই আদর্শ ওপর ভিত্তি করে নিজেদের স্বাস্থ্য ব্যবস্থার জন্য অত্যাবশ্যকীয় ওষুধের নিজস্ব তালিকা প্রণয়ন করেছে। এই দেশগুলোর মধ্যে উন্নত ও উন্নয়নশীল উভয় প্রকার দেশও রয়েছে 
এই তালিকাটি মূল ওষুধ ও পরিপূরক ওষুধ এই দুই ভাগে বিভক্ত। মূল ওষুধগুলো প্রধান স্বাস্থ্য সমস্যাগুলোর জন্য সবচেয়ে ব্যয়সাশ্রয়ী বিকল্প হিসেবে বিবেচিত। একই সাথে এই ওষুধ গুলো কোনো স্বাস্থ ব্যবস্থায় সামান্য অতিরিক্ত কিছু স্বাস্থ্যসেবামূলক সংস্থানের মাধ্যমেই ব্যবহার যোগ্য। অপরদিকে পরিপূরক ওষুধগুলোর জন্য প্রয়োজনীয় অতিরিক্ত স্বাস্থ্যসেবামূলক সংস্থানের মধ্যে রয়েছে প্রশিক্ষিত পেশাদার স্বাস্থ্যসেবা প্রদানকারী বা রোগনিরূপণের জন্য সুনিদিষ্ট যন্ত্রপাতি ও উপকরণ বা অপেক্ষাকৃত কম ব্যয়-সুফল অনুপাত। মূল তালিকার প্রায় ২৫% ওষুধ পরিপূরক ওষুধ হিসেবে তালিকাভুক্ত। এছাড়াও কিছু ওষুধ মূল ও পরিপূরক উভয় অংশেই তালিকাভুক্ত। যদিও তালিকাভুক্ত বেশিরভাগ ওষুধ-ই জেনেরিক ড্রাগ হিসেবে পাওয়া সম্ভব, তবে কৃতিস্বত্ব বা পেটেন্টের অধীনে থাকলেও তা তালিকাভুক্তির আওতা থেকে বাদ পড়ে না।
এই তালিকা টি সর্বপ্রথম ১৯৭৭ সালে প্রকাশিত হয় এবং সেই তালিকায় ছিলো ২১২টি ওষুধ। বিশ্ব স্বাস্থ্য সংস্থা প্রতি দুই বছর অন্তর এই তালিকা টি হালনাগাদ করেন। এই তালিকার ১৪তম সংস্করণটি প্রকাশিত হয়েছিলো ২০০৫ সালে এবং সেখানে ৩০৬টি ওষুধ ছিলো। ২০১৫ সালে প্রকাশিত ১৯তম সংস্করণে ছিলো ৪১০টি ওষুধ। তালিকার ২০তম সংস্করণ প্রকাশিত হয়েছিলো ২০১৭ সালে যেখানে মোট ৪৩৩টি ওষুধ ছিলো। ২০১৯ সালে এই তালিকার ২১তম সংস্করণটি প্রকাশিত হয়। এই তালিকার ওপর ভিত্তি করে প্রণীত বিভিন্ন দেশের জাতীয় তালিকাগুলোতে তালিকাভুক্ত ওষুধের পরিমাণ ৩৩৪ থেকে ৫৮০-এর মধ্যে।
পরবর্তীতে ২০০৭ সালে বিশ্ব স্বাস্থ্য সংস্থা ১২ বছর বয়স পর্যন্ত শিশুদের জন্য আলাদা ভাবে শিশুদের জন্য বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকা (EMLc) নামে একটি পৃথক তালিকা প্রণয়ন করে যা বর্তমানে ৭ম সংস্করণে রয়েছে। শিশুদের প্রয়োজন যাতে যথাযথভাবে নিশ্চিত করা হয় তা নিশ্চিতকল্পে এই তালিকাটি প্রণয়ন করা হয়। শিশুদের তালিকায় থাকা ওষুধগুলো মূল তালিকাতেও অন্তর্ভুক্ত। এই তালিকাটি ও টীকা সমূহ বিশ্ব স্বাস্থ্য সংস্থার মূল তালিকার ১৯তম থেকে ২১তম সংস্করণের ওপর ভিত্তি করে লিখিত। ওষুধের পাশে থাকা α নির্দেশ করে যে কোন একটি ওষুধ কেবলমাত্র পরিপূরক তালিকায় রয়েছে।
বিকল্প:
বিকল্প ওষুধ:
বিকল্প ওষুধ:
সম্পূরক ওষুধ:
সম্পূরক ওষুধ:
সম্পূরক ওষুধ:
চিকিৎসার জন্য ব্যবহৃত
সম্পূরক ওষুধ:
"এখনো তালিকাভুক্ত নয়"
সম্পূরক ওষুধ :
সম্পূরক ওষুধ:
সম্পূরক ওষুধ:
সম্পূরক ওষুধ:
সম্পূরক ওষুধ:
সম্পূরক ওষুধ:
সম্পাদনা
বিকল্প ওষুধ:
কোলেক্যালসিফেরল
বিকল্প ওষুধ:
বিকল্প ওষুধ :
বিকল্প ওষুধ ব্যবহৃত হয়:
সেরোডিসকরডেন্ট

সেরোডিসকরডেন্ট সম্পর্ক বলতে বুঝানো হয়, একটি মিশ্র সম্পর্ক; যেখানে একজন সঙ্গী এইচআইভি দ্বারা সংক্রমিত এবং অন্যজন সুস্থ। সেরোকনকরডেন্ট পদবাচ্যের সাথে এর অর্থগত পার্থক্য আছে। সেরোকনকরডেন্ট বলতে সেই সম্পর্ককে বুঝানো হয়, যেখানে দম্পতির উভয়েরই এইচআইভি থাকবে।
সেরোকনকরডেন্ট দম্পতির তুলনায় সেরোডিসকরডেন্ট দম্পতি অধিকতর সমস্যার সম্মুখীন হয়। কারণ সেরোডিসকরডেন্ট দম্পতি প্রায়সই বুঝে উঠতে পারে না, ঠিক কী ধরনের যৌন আচরণ উভয়ের জন্যই স্বস্তিদায়ক হবে। এক্ষেত্রে নিরাপদ যৌন সঙ্গম যৌন রোগ সংক্রমণের সম্ভাবনা কমালেও এইচ আইভি নেগেটিভ সঙ্গীর কাছে যৌন রোগ বাহিত হওয়ার সম্ভাবনা সম্পুর্ণভাবে হ্রাস পায় না। এছাড়াও কীভাবে অসুস্থ সঙ্গীর যত্ন আত্তি করা হবে এ নিয়ে উভয়ের মধ্যে মানসিক টানাপোড়নের সৃষ্টি হয়। অর্থনৈতিক সমস্যার উদ্ভব হয়, যেহেতু অসুস্থ সঙ্গীর কর্মক্ষমতা কমে যায় অথবা কাজই করতে পারেন না।
কীভাবে এইচআইভি ভাইরাস এক জন থেকে অন্যজনে স্থানান্তরিত হয় এবং যে ব্যক্তির এইচআইভি পজেটিভ কীকরেই বা তার থেকে ভাইরাস সংক্রমণের ঝুঁকি যথাসম্ভব হ্রাস করা যায়, তা নিয়ে গবেষণা চলমান আছে।
বিশেষজ্ঞদের মতে, যুক্তরাষ্ট্রে বসবাসরত সেরোডিসকরডেন্ট দম্পতিদের মধ্যে সহস্রাধিক দম্পতি সন্তান গ্রহণে ইচ্ছুক এবং গবেষকদের মতে দম্পতিদের মধ্যে কৃত্রিম প্রযুক্তি ব্যবহার করে সন্তান জন্ম দেওয়ার চাহিদা দম্পতিদের মধ্যে বাড়ছে। ১৯৯৬ সালে কৃত্রিম প্রজননের বিশেষায়িত অনুষ্ঠান ক্রমবিকশিত হয়, যেখানে সেরোকনকরডেন্ট দম্পতিকে নিরাপদে সন্তান জন্মদানে সাহায্য করতে সহায়তা করা হয়। তবে, এই ব্যবস্থাটিকে এমনভাবে নকশা করা হয়েছে, যেখানে শুধুমাত্র পুরুষ সঙ্গীই এইচআইভিতে আক্রান্ত হলে, তার নারী সঙ্গীকে গর্ভধারণে সহায়তা করা সম্ভবপর হবে। বিশ্বস্বাস্থ্য সংস্থা ২০১৩ সালে একটি গাইডলাইন তৈরী করে, যেখানে সকল সেরোডিসকরডেন্ট দম্পতিকে কৃত্রিম প্রজনন প্রযুক্তির আওতাধীনে চিকিৎসা দেওয়া যাবে।
শওকতুর রহমান (আম্পায়ার)

শোকেতুর রহমান (জন্মঃ ১২ জানুয়ারী ১৯৫৪) একজন প্রাক্তন বাংলাদেশী ক্রিকেট আম্পায়ার। যিনি ২০০১ সালে বাংলাদেশ বনাম জিম্বাবুয়ের একটি টেস্ট ম্যাচ এবং ২০০১ ও ২০০২ সালে দুটি ওয়ানডে ম্যাচে তিনি আম্পায়ার ছিলেন।
এএফএম আক্তারউদ্দিন (আম্পায়ার)

এএফএম আক্তারউদ্দিন (জন্ম: ১৯ জানুয়ারি ১৯৬৮) একজন প্রাক্তন বাংলাদেশী ক্রিকেট আম্পায়ার। তিনি ২০০১ থেকে ২০০২ পর্যন্ত দুটি টেস্ট ক্রিকেট ম্যাচ এবং ২০০১ থেকে ২০০২ সাল পর্যন্ত ১টি একদিনের আন্তর্জাতিক ম্যাচে আম্পায়ার ছিলেন।
জাম্বু

জাম্বু (১৯৪৪–২০০৪) একজন বাংলাদেশি চলচ্চিত্র অভিনেতা ছিলেন যিনি বাংলাদেশি চলচ্চিত্রে খলনায়ক ভূমিকায় অভিনয় করতেন।
জাম্বু ১৯৪৪ সালে দিনাজপুরে জন্মগ্রহণ করেন। তিনি ‘সুখলাল বাবু’, ‘বাবুল গোমেজ’ নামেও পরিচিত। তিনি দিনাজপুর জেলার পার্বতীপুর এলাকার মেথরপট্টিতে বেড়ে উঠেছেন। এছাড়া কাজ করতেন শ্রমিকের। দেখতে গোলগাল ও স্থূলকায় হওয়ায় নির্মাতা দেলোয়ার জাহান চলচ্চিত্রে তার নাম দেন ‘জাম্বু’। জাম্বু দুই পুত্র ও দুই কন্যার জনক।
জাম্বু বাংলাদেশি চলচ্চিত্রের জনপ্রিয় ও সুপরিচিত অভিনেতা। ছোটবড় সবার কাছেই তার নামটি বহুল পরিচিত। শোনা যায়, উত্তরবঙ্গের দিনাজপুর শহরের পার্বতীপুর শহরের মেথরপট্টিতে একসময় থাকত। ঢাকায় কাজের সন্ধানে এসে ঘটনাক্রমে চলচ্চিত্রের সাথে যুক্ত হয়।
বহু ছবিতে অভিনয় করেছে। সাদাকালো সময় থেকে শুরু করে রঙিন ছবি পর্যন্ত দাপটের সাথে অভিনয় করে। তার লুক ছিল রুদ্রমূর্তির মতো। ভয় পাইয়ে দেবার জন্য যথেষ্ট। ভয়েসেও সেই রুদ্রতা আছে।
মেসবাহউদ্দিন আহমেদ (আম্পায়ার)

মেসবাহউদ্দিন আহমেদ (জন্ম: ৩১ অক্টোবর ১৯৬২) একজন প্রাক্তন বাংলাদেশী ক্রিকেট আম্পায়ার। ২০০২ সালে তিনি একদিনের আন্তর্জাতিক ম্যাচে আম্পায়ার ছিলেন।
শামীম কবির

শামীম কবির (১৯৪৪ - ২৯ জুলাই ২০১৯) বাংলাদেশ জাতীয় ক্রিকেট দলের প্রথম অধিনায়ক ছিলেন। ১৯৭৭ সালের জানুয়ারিতে সফরকারী এমসিসি দলের বিপক্ষে বিসিসিবি একাদশকে নেতৃত্ব দিয়েছিলেন তিনি। যেটি ছিল বাংলাদেশ জাতীয় ক্রিকেট দলের প্রথম ম্যাচ। সে ম্যাচে তিনি ছিলেন উদ্বোধনী ব্যাটসম্যান এবং দুই ইনিংসে যথাক্রমে ৩০ ও ২৫ রান করেন।
কবির ১৯৪৫ সালে নরসিংদীতে জন্মগ্রহণ করেন। শামীম কবির নামে পরিচিতি পেলেও তার মূল নাম আনোয়ারুল কবির।
১৯৬১ সালের নভেম্বরে করাচি (গ্রিন) এর বিপক্ষে তিনি পূর্ব পাকিস্তানের হয়ে প্রথম শ্রেণিতে আত্মপ্রকাশ করেছিলেন। ১৯৬৪ সালের ডিসেম্বরে তিনি তার প্রথম প্রথম শ্রেণীর অর্ধ শতক করেছিলেন। ঢাকা স্টেডিয়ামে (বর্তমানে বঙ্গবন্ধু জাতীয় স্টেডিয়াম নামে পরিচিত) একটি শক্তিশালী পিআইএ বোলিং আক্রমণের বিরুদ্ধে ঢাকা বিশ্ববিদ্যালয়ের হয়ে খেলে তিনি প্রথম ইনিংসে ৬৪ রান করেছিলেন। ১৯৮৮ সালের জানুয়ারিতে তার ব্যক্তিগত সর্বোচ্চ স্কোর ৮৯ করেন। ঢাকা স্টেডিয়ামে পূর্ব পাকিস্তান রেলওয়ের বিপক্ষে পূর্ব পাকিস্তানের হয়ে (গ্রিন) হয়ে খেলে তিনি প্রথম ইনিংসে ৮৯ রান করেছিলেন। অধিনায়ক এম এ লতিফের সাথে তৃতীয় উইকেটে ১০১ রানের জুটি গড়েন তিনি। সব মিলিয়ে ১৫টি ১ম শ্রেণির ম্যাচে শামীম ১৭.৮৬ গড়ে ৪১১ রান করেছে। তিনি মাঝে মাঝে উইকেট কিপিং করতেন। তিনি তার ক্লাব ক্রিকেটের সবচেয়ে বেশি খেলেছেন ঢাকা আজাদ বয়েজ ক্লাবের হয়ে।
১৯৭৬-৭৭ মৌসুমের পরে তিনি প্রথম শ্রেণীর ক্রিকেট থেকে অবসর গ্রহণ করেছিলেন। রাকিবুল হাসান তার কাছ থেকে অধিনায়কত্ব গ্রহণ করেছিলেন। আন্তর্জাতিক ক্রিকেট থেকে অবসর নেওয়ার পরে, তিনি ক্রিকেট প্রশাসনের সাথে ব্যাপকভাবে জড়িত হয়েছিলেন এবং বাংলাদেশের ক্রিকেটের প্রথম দিকের উন্নয়নে সহায়তা করেছিলেন। ১৯৮২ ও ১৯৮৬ সালের আইসিসি ট্রফিতে বাংলাদেশ দলের ম্যানেজারের দায়িত্বে ছিলেন তিনি।
২০১৯ সালের ২৯শে জুলাই তিনি ঢাকায় মৃত্যুবরণ করেন। তিনি মৃত্যুর আগে ক্যান্সারে ভুগছিলেন।
সেতু (চলচ্চিত্র)

সেতু () হচ্ছে ১৯৯৯ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির কাহিনীকার এবং পরিচালক ছিলেন তামিল চলচ্চিত্র শিল্পে নবাগত পুরুষ বালা। দুঃখদায়ক প্রেম-পরিণতির কাহিনী নিয়ে নির্মিত এই সেতু চলচ্চিত্রটিতে বিক্রম এবং আবিদা মুখ্য ভূমিকায় অভিনয় করেছিলেন। ইলাইয়ারাজার সঙ্গীত পরিচালনায় চলচ্চিত্রটি সাফল্যের মুখ দেখেছিলো।
চলচ্চিত্রটির কাহিনী সেতু ওরফে চিয়াঁ (বিক্রম) কে নিয়ে যে একজন পাড়ার মাস্তান এবং এক কলেজছাত্রীর প্রেমে পড়ে এবং পরে বিভিন্ন ঘটনার পরে পাগল হয়ে যায়।
১৯৯৯ সালের অক্টোবরে মুক্তি পায় সেতু এবং ব্যাপক দর্শকপ্রিয়তাসহ অনেক ব্যবসাসফল হয়। চলচ্চিত্রটি জাতীয় চলচ্চিত্র পুরস্কার (সেরা তামিল চলচ্চিত্র), ফিল্মফেয়ার সেরা চলচ্চিত্র পুরস্কার - তামিল এবং একটি সিনেমা এক্সপ্রেস পুরস্কার জেতে। অভিনেতা বিক্রম এই চলচ্চিত্রের জন্যই চিয়াঁ বিক্রম নামে পরিচিতি পেয়েছিলেন। চলচ্চিত্রটি হিন্দি ভাষায় "তেরে নাম" (২০০৩) নামে পুনঃনির্মিত হয়েছিলো যেখানে বলিউডের জনপ্রিয় নায়ক সালমান খান মুখ্য ভূমিকায় অভিনয় করেছিলেন এবং সাথে ছিলেন ভূমিকা চাওলা। চলচ্চিত্রটি একটি সত্যি কাহিনীর উপরে ভিত্তি করে নির্মিত হয়েছিলো, পরিচালক বালার জীবনে "সেতু" চরিত্রের মত একজন বন্ধু ছিলো যে প্রেমের দুঃখদায়ক পরিণতি ভোগ করেছিলো।
লক্ষণ সাহার জমিদার বাড়ি

লক্ষণ সাহার জমিদার বাড়ি বাংলাদেশ এর নরসিংদী জেলার পলাশ উপজেলার ডাংগা নামক এলাকায় অবস্থিত এক ঐতিহাসিক জমিদার বাড়ি। যা স্থানীয়দের কাছে উকিল বাড়ি নামে বেশ পরিচিত।
জমিদার লক্ষণ সাহা এই জমিদার বংশের মূল গোড়াপত্তনকারী। তবে কবে নাগাদ এই জমিদার বংশ এবং জমিদার বাড়িটি প্রতিষ্ঠিত হয়েছে তার সঠিক তথ্য জানা যায়নি। এই জমিদার বংশধররা অন্য জমিদারের আওতাভুক্ত ছোট জমিদার ছিলেন। তবে তাদের কখনো তারা যে জমিদারের আওতাভুক্ত ছিলেন তাদেরকে বা ব্রিটিশ সরকারকে খাজনা দিতে হয়নি। কারণ এই জমিদারী এলাকাটি ভারত উপমহাদেশের মধ্যে একমাত্র এলাকা ওয়াকফ হিসেবে ছিল। লক্ষণ সাহার তিন পুত্র সন্তান ছিল। এদের মধ্যে ছোট ছেলে ভারত ভাগের সময় ভারতে চলে যান। এরপর পাকিস্তান থেকে বাংলাদেশ স্বাধীন হওয়ার অল্প কিছুদিন আগে বড় ছেলেও ভারতে চলে যান। থেকে যান মেঝো ছেলে। তার ছিল এক পুত্র সন্তান। যার নাম ছিল বৌদ্ধ নারায়ণ সাহা। এই বৌদ্ধ নারায়ণ সাহাই পরবর্তীতে আহম্মদ আলী উকিলের কাছে উক্ত বাড়িটি বিক্রি করে দেন। তাই আহম্মদ আলী সাহেব পেশায় একজন উকিল হওয়াতে বর্তমানে অনেকে এই বাড়িটিকে উকিল বাড়ি নামেও চিনে।
লক্ষণ সাহার জমিদার বাড়িটি দ্বিতল বিশিষ্ট্য একটি ভবন। ভবনের মেছেতে কষ্টি পাথর দিয়ে ঢালাই করা। ছোট্ট একটি কারুকার্য খচিত দালান, বাগানবাড়ি, সাঁন বাঁধানো পুকুর ঘাট, পূজো করার জন্য পুকুরের চারপাশে তিনটি মঠ বা মন্দির ছিল।
জমিদার বাড়ির সবগুলো স্থাপনা মোটামুটি বেশ ভালো অবস্থাই আছে। শুধু পুকুরের চারপাশের মঠ বা মন্দিরগুলোর ধ্বংস হয়ে গেছে। তবে একটি এখনো পুকুর ঘাটের কাছে মোটামুটিভাবে টিকে আছে।
হবিগঞ্জ গ্যাসক্ষেত্র

হবিগঞ্জ গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ গ্যাস ফিল্ডস কোম্পানি লিমিটেড-এর নিয়ন্ত্রণাধীন একটি প্রতিষ্ঠান।
হবিগঞ্জ গ্যাসক্ষেত্রের অবস্থান সিলেট বিভাগের হবিগঞ্জ জেলার মাধবপুর উপজেলায়, যা রাজধানী ঢাকা থেকে প্রায় ১০০ কিলোমিটার উত্তর-পূর্ব দিকে। এটি ১১ কিমি দীর্ঘ এবং ৪.৫ কিমি প্রশস্ত এলাকা জুড়ে বিস্তৃত।
পাকিস্তান শেল ওয়েল কোম্পানি ১৯৬৩ সালে এই গ্যাসক্ষেত্রটি আবিষ্কার করে।
এখান হতে উল্লম্ব-পদ্ধতিতে খননকৃত ৫,১০০ ফুট হতে ১১,৫০০ ফুট গভীরতার দশটি কূপ এবং পার্শ্বপ্রসারণ-পদ্ধতিতে খননকৃত ১১,৫৫২ ফুট গভীরতার একটি কূপের মাধ্যমে বিভিন্ন সময় গ্যাস উত্তোলন করা হয়েছে, যেগুলো ৪,৩৫৭ হতে ৯,৯১০ ফুট গভীরে অবস্থিত।
এটি দেশের অন্যতম বৃহৎ গ্যাসক্ষেত্র। পেট্রোবাংলার হিসাব অনুযায়ী, এখানে মোট উত্তোলনযোগ্য গ্যাসের মজুদ ২,৭৮৭ বিলিয়ন ঘনফুট (বিসিএফ)। ১৯৬৮ সাল থেকে এখান হতে গ্যাস উত্তোলন করা শুরু করা হলেও অত্যধিক পানি উৎপাদনের কারণে এর চারটি কূপ থেকে গ্যাস উৎপাদন স্থগিত করা হয়; বর্তমানে এখান থেকে গড়ে দৈনিক ২২৫ মিলিয়ন ঘনফুট গ্যাস উত্তোলন করা হচ্ছে।
বর্তমানে এই গ্যাসক্ষেত্রটিতে অবশিষ্ট আছে মাত্র ৩৪৫ দশমিক ৫ বিলিয়ন ঘনফুট গ্যাস।
২০১৯ আইসিসি মহিলা বাছাইপর্ব এশিয়া

২০১৯ আইসিসি মহিলা বাছাইপর্ব এশিয়া ফেব্রুয়ারি ২০১৯, থাইল্যান্ডে অনুষ্ঠিত একটি ক্রিকেট প্রতিযোগিতা। খেলাগুলো অনুষ্ঠিত হয় মহিলাদের টুয়েন্টি২০ আন্তর্জাতিক (মহিলা টি২০আই) আকারে, যার সেরা দলগুলো ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব উভয় প্রতিযোগিতা খেলার সুযোগ পাবে। এ অঞ্চলের খেলাগুলো অনুষ্ঠিত হয় ব্যাংককের টার্ডথাই ক্রিকেট গ্রাউন্ড এবং এশিয়ান ইনস্টিটিউট অব টেকনোলজি গ্রাউন্ডে।
প্রতিযোগিতার অগ্রগতির শেষ পর্যায়ে থাইল্যান্ড, সংযুক্ত আরব আমিরাত এবং নেপাল সেরা দলে পরিণত হয় এবং প্রতিযোগিতার পরবর্তী ধাপে খেলার যোগ্যতা অর্জন করে নেয়। ফাইনাল খেলায় সংযুক্ত আরব আমিরাতকে ৫০ রানে হারিয়ে থাইল্যান্ড এ প্রতিযোগিতার বিজয়ী হয়ে যায়। প্রতিযোগিতায় থাইল্যান্ড তাদের সবকটি খেলায় জয় লাভ করে, ফলে ফাইনালের জয়টি ছিল তাদের জন্য ১৪তম ধারাবাহিক জয়। অপরদিকে নেপাল প্রতিযোগিতার দ্বিতীয় এবং সংযুক্ত আরব আমিরাত ৩য় স্থান অর্জন করে ।
নিম্নোক্ত দলগুলো প্রতিযোগিতায় অংশগ্রহণ করে:
বহুলা

বহুলা ভারতের পশ্চিমবঙ্গ রাজ্যের পশ্চিম বর্ধমান জেলার পাণ্ডবেশ্বর সমষ্টি উন্নয়ন ব্লকের একটি শহর।
ভারতের ২০১১ সালের আদমশুমারি অনুসারে বহুলা শহরের জনসংখ্যা হল ১৭,৫১০ জন। এর মধ্যে পুরুষ ৯০৯৫ জন ৫২% এবং নারী ৮৪১৫ জন ৪৮%। এই শহরের জনসংখ্যার ২২০২ জন হল ৬ বছর বা তার কম বয়সী। বহুলাতে সাক্ষরতার হার ১১,৪৪৫ জন। ৬বছরের ঊর্ধ্বে জনসংখ্যার ৭৪.৭৬%।
২০০১ সালের আদমশুমারি অনুসারে, বহুলার জনসংখ্যা ছিল ১৬,২৬৪ জন। পুরুষ সাক্ষরতার হার ৫৫% এবং নারী সাক্ষরতার হার ৪৫%। বহুলার গড় সাক্ষরতা হার ৫৮%, সারা ভারতের সাক্ষরতার হার ৫৯.৫%, তার চাইতে বহুলার সাক্ষরতার হার কম। এই শহরের জনসংখ্যার ৬৪% পুরুষ এবং ৩৬% নারী শিক্ষিত। সমগ্র জনসংখ্যার ১৩% হলো ৬ বছরের কম বয়সী।
বহুলা একটি কয়লা খনি এলাকা। বহুলা কোল ইন্ডিয়া লিমিটেডের একটি সহায়ক সংস্থা ইস্টার্ন কোলফিল্ডস লিমিটেডের কেন্দা এরিয়ার অংশ। এলাকাটি জমি অধিগ্রহণের সমস্যা মোকাবিলা করছে। বহুলায় অনেক ইঞ্জিনিয়ারিং কলকারখানা রয়েছে।
ইসিএল ওয়েবসাইটের টেলিফোন নাম্বার অনুযায়ী, ২০১৮ সালে ইস্টার্ন কোলাফিল্ডের কেন্দা এলাকায় কর্মক্ষম কয়লাখনিগুলি হল: বহুলা কয়লাখনি, ছোড়া ব্লক ইনক্লাইন, সিআই জামবাদ কয়লাখনি, ছোড়া ওসিপি, হরিপুর কয়লাখনি, লোয়ার কেন্দা কয়লাখনি, নিউ কেন্দা কয়লাখনি, সিদুলি কয়লাখনি, এসকে ওসিপি এবং ওয়েস্ট কেন্দা ওসিপি।
বহুলায় তিনটি প্রাথমিক, একটি উচ্চ মাধ্যমিক বিদ্যালয় রয়েছে। বহুলা শশী স্মৃতি হাই স্কুল একটি উচ্চ মাধ্যমিক বিদ্যালয়।
৫০টি শয্যাসহ আঞ্চলিক হাসপাতাল ইস্টার্ন কোলফিল্ড বহুলায় অবস্থিত।